Девојка моли своју мајку
Коњ зеленко росну траву пасе,
За час пасе, за час прислушкује,
Где девојка своју мајку моли:
Не дај мене мајко за недрага, -
Волим с драгим по гори ходити,
Глог глобати, с листа воду пити,
Студен камен под главу метати,
Нег с недрагим по двору ходити,
Шећер јести, у свили спавати.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 119.

Српске лирске народне песме‎
Сватовске песме